กฎกระทรวงกฎกระทรวงฉบับที่ ๕ (พ.ศ. ๒๕๒๙)ออกตามความในพระราชบัญญัติเชื้อโรคและพิษจากสัตว์พ.ศ. ๒๕๒๕[๑] อาศัยอำนาจตามความในมาตรา ๕วรรคสอง มาตรา ๖ (๕) มาตรา ๘ วรรคสองมาตรา ๑๐ วรรคสอง มาตรา ๑๔ (๑) และ (๓) และมาตรา ๒๗ แห่งพระราชบัญญัติเชื้อโรคและพิษจากสัตว์พ.ศ. ๒๕๒๕ รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้ข้อ ๑ผู้ใดประสงค์จะขออนุญาตส่งออกเชื้อโรคและพิษจากสัตว์ให้ยื่นคำขอพร้อมด้วยหลักฐานตามที่ระบุไว้ในแบบส.ช. ๑ ท้ายกฎกระทรวงนี้ข้อ ๒ใบอนุญาตส่งออกเชื้อโรคและพิษจากสัตว์ ให้ใช้แบบ ส.ช. ๒ ท้ายกฎกระทรวงนี้ข้อ ๓ ให้ผู้รับใบอนุญาตส่งออกเชื้อโรคและพิษจากสัตว์ปฏิบัติดังต่อไปนี้(๑)จัดให้มีการเก็บเชื้อโรคหรือพิษจากสัตว์ที่จะส่งออก ดังนี้(ก)เชื้อโรคหรือพิษจากสัตว์ที่ส่งออกต้องเก็บในหลอดหรือขวดที่ทำด้วยแก้ว พลาสติกหรือโลหะ ปากหลอดเชื่อมปิดสนิทหรือมีฝาปิดสนิท ด้านนอกของหลอดหรือขวดให้ปิดฉลากแสดงชื่อและชื่อทางวิทยาศาสตร์ของเชื้อโรคหรือพิษจากสัตว์ที่ใช้ในภาษาอังกฤษพันหลอดหรือขวดด้วยกระดาษที่ดูดซึมน้ำได้โดยรอบก่อนนำมาบรรจุในภาชนะชั้นที่สอง(ข)ภาชนะชั้นที่สองต้องมีความคงทนไม่แตกง่ายและกันน้ำซึมผ่านได้ ถ้าภาชนะชั้นแรกมีปริมาตรรวมกันเกิน๕๐ มิลลิลิตรต้องใส่วัสดุกันแตกระหว่างภาชนะชั้นที่สองและชั้นนอกสุดโดยรอบ ในกรณีที่ต้องการรักษาคุณภาพของเชื้อโรคหรือพิษจากสัตว์บางชนิดให้เก็บในสภาวะที่มีอุณหภูมิไม่เกิน ๕ องศาเซลเซียส(ค)ภาชนะชั้นนอกสุดเป็นหีบห่อบรรจุทำด้วยกระดาษแข็ง ไม้ หรือวัสดุอื่นที่มีความคงทนต่อการกระทบกระเทือนด้านนอกติดฉลากแสดงชื่อและชื่อทางวิทยาศาสตร์ของเชื้อโรคหรือพิษจากสัตว์ที่ใช้ในภาษาอังกฤษปริมาณที่บรรจุ วัน เดือน ปีที่ผลิต สถานที่ผลิต คำว่า เชื้ออันตราย หรือ สารอันตราย และชื่อที่อยู่ของผู้ที่จะติดต่อได้ในกรณีที่ภาชนะบรรจุนั้นแตกหรือเสียหายระหว่างการขนส่ง(ง)สถานที่ครองครองหรือสถานที่เก็บเชื้อโรคและพิษจากสัตว์ที่ส่งออกต้องปลอดภัยจากการแพร่กระจายของเชื้อโรคหรือพิษจากสัตว์โดยมีเครื่องควบคุมอุณหภูมิให้สม่ำเสมอไม่เกิน ๕ องศาเซลเซียส(๒) จัดทำบัญชีการส่งออกเชื้อโรคและพิษจากสัตว์ความแบบส.ช. ๓ ท้ายกฎกระทรวงนี้(๓)จัดให้มีผู้ควบคุมการส่งออกเชื้อโรคหรือพิษจากสัตว์ซึ่งต้องเป็นผู้ได้รับปริญญาในสาขาใดสาขาหนึ่งดังนี้คือ แพทยศาสตร์ สัตวแพทยศาสตร์ ทันตแพทยศาสตร์ เภสัชศาสตร์ หรือวิทยาศาสตร์(จุลชีววิทยา เทคนิคการแพทย์ หรือพยาบาล)ข้อ ๔ผู้รับใบอนุญาตส่งออกเชื้อโรคและพิษจากสัตว์ผู้ใดประสงค์จะขอต่ออายุใบอนุญาตให้ยื่นคำขอต่ออายุใบอนุญาตก่อนใบอนุญาตสิ้นอายุพร้อมด้วยหลักฐานตามที่ระบุไว้ในแบบส.ช. ๔ ท้ายกฎกระทรวงนี้การอนุญาตให้ต่ออายุใบอนุญาตนำเข้าเชื้อโรคและพิษจากสัตว์ผู้อนุญาตจะแสดงไว้ในรายการต่ออายุใบอนุญาตนั้น หรือจะออกใบอนุญาตตามแบบ ส.ช. ๒ให้ใหม่ก็ได้ข้อ ๕ผู้รับใบอนุญาตส่งออกเชื้อโรคและพิษจากสัตว์ผู้ใดประสงค์จะขอใบแทนใบอนุญาตให้ยื่นคำขอพร้อมด้วยหลักฐานตามที่ระบุไว้ในแบบ ส.ช. ๕ ท้ายกฎกระทรวงนี้การอนุญาตคำขอใบแทนใบอนุญาตให้ผู้อนุญาตออกใบอนุญาตตามแบบ ส.ช. ๒ พร้อมทั้งกำกับคำว่า ใบแทน ไว้ที่ด้านหน้าด้วยข้อ ๖การยื่นคำขอตามกฎกระทรวงนี้ในกรุงเทพมหานคร ให้ยื่น ณ สำนักงานเลขานุการกรม กรมวิทยาศาสตร์การแพทย์กระทรวงสาธารณสุข ในจังหวัดอื่น ให้ยื่น ณ สำนักงานสาธารณสุขจังหวัดนั้น ๆ หรือ ณสำนักงานเลขานุการกรม กรมวิทยาศาสตร์การแพทย์ กระทรวงสาธารณสุขให้ไว้ ณ วันที่ ๑๘ มิถุนายน พ.ศ. ๒๕๒๙มารุต บุนนาครัฐมนตรีว่าการกระทรวงสาธารณสุข[เอกสารแนบท้าย]๑. คำขออนุญาตส่งออกเชื้อโรคและพิษจากสัตว์ (แบบส.ช. ๑) ๒. ใบอนุญาตส่งออกเชื้อโรคและพิษจากสัตว์ (แบบส.ช. ๒) ๓. บัญชีการส่งออกเชื้อโรคและพิษจากสัตว์ (แบบส.ช. ๓) ๔.คำขอต่ออายุใบอนุญาตส่งออกเชื้อโรคและพิษจากสัตว์ (แบบ ส.ช. ๔) ๕. คำขอใบแทนอนุญาตส่งออกเชื้อโรคและพิษจากสัตว์(แบบ ส.ช. ๕) (ดูข้อมูลจากภาพกฎหมาย)หมายเหตุ :-เหตุผลในการประกาศใช้กฎกระทรวงฉบับนี้ คือ เนื่องจากมาตรา ๕ วรรคสอง มาตรา ๖ (๕)มาตรา ๘ วรรคสอง มาตรา ๑๐ วรรคสอง และมาตรา ๑๔ (๑) และ (๓) แห่งพระราชบัญญัติเชื้อโรคและพิษจากสัตว์พ.ศ. ๒๕๒๕ บัญญัติว่าการขออนุญาต การออกใบอนุญาต การต่ออายุใบอนุญาตการขอใบแทนใบอนุญาตส่งออกเชื้อโรคและพิษจากสัตว์ และการควบคุมการส่งออกเชื้อโรคและพิษจากสัตว์ให้เป็นไปตามหลักเกณฑ์ วิธีการ และเงื่อนไข ที่กำหนดในกฎกระทรวงจึงจำเป็นต้องออกกฎกระทรวงนี้ณัฐดนัย/แก้ไข๑๒ กุมภาพันธ์ ๒๕๕๒รัศม์วรรณลัย/ตรวจ๑๓ กุมภาพันธ์ ๒๕๕๒[๑]ราชกิจจานุเบกษา เล่ม ๑๐๓/ตอนที่ ๑๖๑/ฉบับพิเศษ หน้า ๒๒/๑๘ กันยายน๒๕๒๙